ଭୁବନେଶ୍ୱର, ଅକ୍ଟୋବର ୨୬ (ଲୋକାଲ ୱାୟାର): କୋଇଲା ଦୁର୍ନୀତି ମାମଲାରେ ପୂର୍ବତନ କେନ୍ଦ୍ରମନ୍ତ୍ରୀ ଦିଲ୍ଲୀପ ରାୟଙ୍କୁ ସୋମବାର ସିବିଆଇ ସ୍ୱତନ୍ତ୍ର କୋର୍ଟ ୩ ବର୍ଷର ଜେଲ୍ ଦଣ୍ଡାଦେଶ ଶୁଣାଇବା ପରେ ପରେ ତାଙ୍କୁ କୋର୍ଟ ଜାମିନ ପ୍ରଦାନ କରିଛନ୍ତି।
ଉଲ୍ଲେଖଯୋଗ୍ୟ, ୧୯୯୯ରେ ଅଟଳ ବିହାରୀ ବାଜପେୟୀଙ୍କ ନେତୃତ୍ୱାଧୀନ ଏନଡିଏ ସରକାରରେ ଶ୍ରୀ ରାୟ କୋଇଲା ରାଷ୍ଟ୍ର ମନ୍ତ୍ରୀ ଥିବା ବେଳେ ଝାଡ଼ଖଣ୍ଡର ଗିରିଡିହସ୍ଥିତ ବ୍ରହ୍ମଡିହ କୋଇଲା ଖଣି କାଷ୍ଟ୍ରୋଲ ଟେକ୍ନୋଲୋଜି ଲିମିଟେଡକୁ ନିଲାମ ଦିଆଯାଇଥିଲା ।
ସିବିଆଇ ସ୍ୱତନ୍ତ୍ର ଜଜ୍ ଏହି ମାମଲାର ଶୁଣାଣି କରି ଅକ୍ଟୋବର ୬ ତାରିଖରେ ଶ୍ରୀ ରାୟ ଓ କୋଇଲା ମନ୍ତ୍ରାଳୟର ଦୁଇ ଜଣ ବରିଷ୍ଠ ଅଧିକାରୀଙ୍କୁ ଦୋଷୀ ସାବ୍ୟସ୍ତ କରିଥିଲେ ।
ଏହି ଦୁଇ ଅଧିକାରୀ ହେଲେ ତତ୍କାଳୀନ କୋଇଲା ମନ୍ତ୍ରାଳୟର ଅତିରିକ୍ତ ସଚିବ ପ୍ରଦୀପ କୁମାର ବାନାର୍ଜୀ ଓ ଆଡଭାଇଜର ନିତ୍ୟାନନ୍ଦ ଗୌତମ ଏବଂ କାଷ୍ଟ୍ରନ ଟେକ୍ନୋଲୋଜି ଲିମିଟେଡର ନିର୍ଦ୍ଦେଶକ ମହେନ୍ଦ୍ର କୁମାର ଅଗ୍ରୱାଲ ।
